Як расказаў Аляксей Грыневіч, работа, якая праводзіцца ім, ужо стала прыносіць грошы Інстытуту ядзерных праблем БДУ. 14 тысяч еўра — менавіта на такую суму заключаны кантракт з Аб’яднаным інстытутам ядзерных даследаванняў (Дубна, Расія). Да гэтага дадаюцца гранты на камандзіроўкі, напрыклад, у Жэневу, каля якой на мяжы Швейцарыі і Францыі размешчаны Вялікі адронны калайдар. Там малады вучоны пабываў ужо тройчы.